Ειρηνούπολη (Κιλικία)

Η Ειρηνούπολη ήταν αρχαία ρωμαϊκή, βυζαντινή και μεσαιωνική πόλη στη βορειοανατολική Κιλικία, σε σχετικά κοντινή απόσταση από τον ποταμό Καλύκαδνο, επίσης γνωστή για σύντομο διάστημα ως Νερωνιάς προς τιμήν του Ρωμαίου Αυτοκράτορα Νέρωνα. Η Ειρηνούπολη ήταν επίσης επισκοπική έδρα, η οποία, σήμερα, περιλαμβάνεται στον κατάλογο των τιμητικών επισκοπών της Ρωμαιοκαθολικής Εκκλησίας.

 Τοποθεσία 
Ευρίσκεται στη θέση του σημερινού Ντιουζιτσί (παλαιότερα Χαρουνιγιέ) στην Επαρχία του Οσμανιγιέ. 
Ευρίσκεται στην είσοδο του Περάσματος Νταρμπ αλ-Αΐν, το οποίο οδηγούσε από την αλ-Χαρουνίγια στη Γερμανίκεια, 104 χλμ. νοτιοανατολικά των Αδάνων και 29,5 χλμ. βορειοανατολικά του Οσμανιγιέ. Η ταυτοποίηση από τον Ε. Χόνιγκμαν της Ειρηνούπολης με το Μπαγκντατσίκ, την «μικρή Ειρηνούπολη» (σε αντιπαράθεση με τη «μεγάλη Ειρηνούπολη»), 25 χλμ. βορειοανατολικά του Οσμανιγιέ επί της διαδρομής προς το Χασανμπεϊλί, είναι εσφαλμένη καθώς η περιοχή αποκαλείται ΜπουγνταϊτσίκHonigmann, Ε., “Νeronias – Irenopolis in Eastern Cilicia”, Byzantion 20 (1950) pp. 39 – 61.

Η τοποθεσία ευρίσκεται σε ολίγον μεγαλύτερο υψόμετρο από την Ιεράπολη, τα Καστάβαλα και την Ανάζαρβο, επί του όρους, εμποδίζοντας την πρόσβαση στην κοιλάδα της Κιλικίας από τα ανατολικά.

 Ιστορία 
Πιστεύεται πως ιδρύθηκε από τον Αντίοχο Δ΄ της Κομμαγηνής. Τα προερχόμενα από την πόλη νομίσματα καταδεικνύουν πως ο Ασκληπιός και η Υγεία λατρεύονταν στην πόλη κατά τη διάρκεια της παγανιστικής περιόδου. Η λατρεία των παραπάνω δύο θεών στην πόλη πιθανώς να σχετίζεται με την ύπαρξη φυσικής πηγής στην περιοχή.

Ο Θεοδώρητος ο Κύρου επιβεβαιώνει το γεγονός πως οι δύο ονομασίες, Ειρηνούπολη και Νερωνιάς, φαίνεται να αναφέρονται στην ίδια πόλη.Θεοδώρητος, Εκκλ. Ιστ. Α.7. Η ονομασία Νερωνιάς αναφέρεται σε τιμές που αποδόθηκαν στην πόλη από τον Νέρωνα. Η πόλη αναφέρεται από τον ΙεροκλήΙεροκλής, 705, 8;, τον Νικηφόρο και τον Κάλλιστο.Not. Episc. I 822.Not. Dign. Or. XI.24 Η πόλη πέρασε υπό Μουσουλμανικό έλεγχο έπειτα από τη Μάχη του Μαντζικέρτ το 1071.

 Επισκοπή 
Ο Χριστιανισμός εμφανίστηκε για πρώτη φορά στην περιοχή κατά τη διάρκεια του 1ου αιώνα, ενώ η στρατηγική της τοποθεσία εντός των ορεινών περασμάτων, καθώς και το έργο του Αγίου Παύλου την κατέστησαν από νωρίς ως υποψήφιο προορισμό των ιεραποστόλων. Η πόλη αποτέλεσε έδρα επισκοπής κατά τη διάρκεια της περιόδου της Βυζαντινής Αυτοκρατορίας.

Γνωστοί εδρεύοντες επίσκοποι
Ο Επίσκοπος Νάρκισσος συμμετείχε στις συνόδους της Άγκυρας και της Νεοκαισάρειας το 314 μ.Χ. και της Νίκαιας το 325 μ.Χ., καθώς και στη Σύνοδο της Αντιόχειας όπως υποστηρίζεται ορισμένες φορές.

Τιμητικοί Καθολικοί επίσκοποι
Στέφανο Μισσίρ (1837 - 1863)http://www.catholic-hierarchy.org/diocese/d2i26.html
Λουίτζι Τσιούρτσια (1866 - 1881) 
Λουίτζι Ματέρα (1882 - 1891) 
Ανατόλ Βινσέντι Νόβακ (1900 - 1924)
Αλφρεντ-Ζυλ Μελισόν (1925 - 1925) 
Αλεξάντρ-Φιλιμπέρ Πουαριέ (1925 - 1927) 
Άντονι Βλαντισλάβ Σλαγκόβσκι (1928 - 1945) 
Άλεν Τζέιμς Μπάμπκοκ (15 Φεβρουαρίου 1947 - 1954) Dixon Evening Telegraph ( Dixon, Illinois) Friday, March 28, 1947, Page 11
Όσκαρ ντε Ολιβέιρα ( 1954 - 1959) 
Ζωρζ Ζακό (20 Μαΐου 1959 - 1961) 
Γκαετάνο Μικέττι (1961 - 1975)

 Νομισματοκοπία 
Η πόλη έκοβε δικό της νόμισμα, από το 92/93 μ.Χ., κατά τη διάρκεια της περιόδου βασιλείας του Δομιτιανού, έως και την περίοδο βασιλείας του Γαλλιηνού (253-268 μ.Χ.).

 Δείτε επίσης 
 Καστάβαλα
 Κιρμιτλί
 Επαρχία Οσμανιγιέ

 Παραπομπές 

 Πηγές 



Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Ρωμαϊκές πόλεις στην Τουρκία
Κατηγορία:Εγκαταλελειμμένοι οικισμοί στην Κιλικία
Κατηγορία:Οικισμοί της Βυζαντινής Αυτοκρατορίας
Κατηγορία:Καθολικές τιμητικές επισκοπές στην Ασία